**Ջեյսոն Բեր** (անգլ.՝ Jason Behr, դեկտեմբերի 30, 1973(1973-12-30), Մինեապոլիս, Մինեսոտա, ԱՄՆ), կինոյի և հեռուստատեսության ամերիկացի դերասան։ Առաջին անգամ հանդես է եկել ամերիկյան «Ռոզվել» հեռուստասերիալում, որի համար երկու անգամ առաջադրվել է *Սատուռն* կինոմրցանակի, նաև «Ժամանող լուրերը» և ճապոնական «Նախանձը» սարսափ ֆիլմի ամերիկյան տարբերակի մեջ իր դերերի համար։ Բերը նաև հյուրընկալվել է բազմաթիվ հեռուստաշոուներում, ինչպիսիք են՝ «Քայլ առ քայլը», «Պրոֆիլը», «Յոթերորդ դրախտը», «Վամպիրներ ջախջախող Բուֆֆին», «Ջագը» և ունեցել է մի շարունակական դեր ամերիկյան «Դավսոնի առուն» և «Փախչող թագավորները» հեռուստասերիալներում։

Վաղ տարիներ
-----------

Բերը ծնվել է 1973 թվականի դեկտեմբերի 30-ին Մինեապոլիսում՝ Էն Սթեյնրի և Դեյվիդ Բերի ընտանիքում։ Ընտանիքի չորրորդ տղան է։ Ծնողների բաժանվելուց հետո մայրը նրանց հետ է տարել Ռիչֆիլդ, որտեղ դերասանը ուսանել է Սեյնթ Ռիչարդս կաթոլիկ միջնակարգ դպրոցում։

Բերն իր առաջին դերը կատարել է հինգ տարեկանում՝ դպրոցում բեմադրված պիեսում՝ «Արևածաղիկ»։ Արդեն ութ տարեկանում նկարահանվում էր *Սթոմփր թրաքս* կազմակերպության գովազդներում և մոդելային աշխատանք էր կատարում տեղի խանութների համար։ Բերը շարունակել է իր դերասանական գործունեությունը դպրոցի տարիներին։ 1992-ին Ռիչֆիլդի Մինեապոլիս քաղաքում ավարտել է տեղի ավագ դպրոցը։ 19 տարեկանում Մինեապոլիսում պատահաբար հոլիվուդյան մենեջեր Մարվին Դաուվերին հանդիպելուց հետո տեղափոխվել է Լոս Անջելես։ Իր վաղ դերասանական կարիերայում հայտնվել է 75-ից ավելի գովազդներում, իսկ 1995 թվականին ստանձնել է Թայլեր Բեյքրի դերը՝ «Շերման Օկս» կատակերգական շոուում։ Այն ունեցել է ընդամենը երկու եթերաշրջան և փակվել է 1997 թվականին։

Կարիերա
-------

Շերման Օկսից հետո Բերը հյուրընկալվել է տարբեր հեռուստասերիալներում («Քայլ առ քայլ», «Պրոֆիլ», «Յոթերորդ դրախտ», «Վամպիրներ ջախջախող Բուֆֆի», «ՋԱԳ»)։ Եղել է *ABC* ալիքի *Առաջ շարժվել* սերիալի դերասանական կազմում, սակայն սերիալը հաջողության չի հասել և մի քանի անգամ հեռարձակվելուց հետո փակվել է։ Դրանից հետո Բերը ստանձնել է «Դաուսենի առուն» սերիալի՝ Քրիս Վոլֆի դերը։ Հյուսիսային Կառոլինայում նկարահանվելու ընթացքում Ջեյսոնը կարդացել է «Ռոզվել» հեռուստասերիալի սյուժեն և անմիջական կապ է զգացել գլխավոր այլմոլորակայինի՝ Մաքս Էվնսի հետ։ «Ռոզվելը» *The WB* ալիքում ունեցել է երկու հաջողակ եթերաշրջան, դրանից հետո տեղափոխվել է *UPN* ալիք՝ դրա երրորդ և վերջին եթերաշրջանի համար։ Չնայած նրան, որ սերիալը երբեք ռեկորդային հայտնություն չի ունեցել, ունեցել է հավատարիմ երկրպագուների բանակ։

«Ռոզվել»ից սկսած` Բերն առանձին ֆիլմերում ունեցել է տարբեր դերեր («Ունսու Լիի ուրախությամբ», «Նույնիսկ հետո» և այլն)։ 2001-ին խաղացել է Լաս Հոլսթրոմի «Ժամանող լուրեր» ֆիլմում՝ Դենիս Բագիթի դերը, հայտնի դերասաններ Քևին Սփեյսիի, Ջուդի Դենչի, Ջուլիան Մուրի և Քեյթ Բլանշետի կողքին։ 1998-ին հայտնվել է «Վամպիրներ ջախջախող Բուֆֆին» սերիալում, իսկ ավելի ուշ կրկին հնարավորություն է ունեցել աշխատելու սերիալի մեկ այլ դերասանի՝ Սառա Միշել Գելարի հետ, ճապոնա-ամերիկյան «Անեծք» սարսափ ֆիլմում։ Նրա երկու ամենավերջին ֆիլմերը եղել են կորեական «Վիշապային երևակայություն․ Դի պատերազմը» և «Մարդագայլ» ֆիլմերը։

2006 թվականի գարնանը Բերը հանդես է եկել *CBS*-ի «Ուղի»ն շոուում, որը անգլիական հզոր ընտանիքի մասին է, որի անդամները հմայության շնորհիվ ցանկանում են հզորացնել իրենց բիզնեսը։ Ջեյսոնը խաղում է Միշել Վորդնի՝ շոուի ղեկավարի դերը, ով նաև ընտանիքի երեխաներից մեկն է։ Ջեյսոնը լավ հարաբերությունների մեջ է իր նախկին դասընկերներ Ջեյն Ալեքսանդրի, Ջուլիա Օրմոնդի, Փիթեր Սթրաուսի, Ուիլ Փեթոնի և Էնդրյու ՄակՔարթիի հետ։ 2006-ի մայիսի 17-ի տվյալներով *CBS*-ը հայտարարում է շոուի անկման մասին և *Ուղի* շոուն այդպես էլ չընտրվեց։ 2006-ի մայիսին Բերը սկսում է նկարահանվել Շոտլանդիայի Գլազգո քաղաքում։

Բերը նկարահանվել է «Դաջվածքներ անողը» սարսափ ֆիլմում, որտեղ ստանձնել է հենց դաջվածքներ անողի դերը, ով տարվում է Սամոան տատաու ավանդությամբ, բայց նրա հնամենի ավանդությունների մասին սովորելու ցանկությունը իրեն միջադեպի մեջ է գցում, որի արդյունքում արձակվում է մահացու հոգին։ Ֆիլմը գովազդ էր` գովազդային գործակալ Փիթեր Բուրգրսի նոր ֆիլմի համար։ Նկարահանումները սկսվել են Նոր Զելանդիայում 2006 թվականի սեպտեմբերին և ավարտվել են նույն տարվա նոյեմբերին։ Ֆիլմը էկրաններ է բարձրացել Նոր Զելանդիայում 2007 թվականի նոյեմբերի 30-ին։

2007 թվականի ապրիլին, Ջեյսոնը սկսել է նկարահանվել իրեն առաջարկված նոր՝ «Ցրտահարություն» ֆիլմում։ Ֆիլմը առաջին անգամ ցուցադրվել է 2008-ի ապրիլին՝ Նյու Յորքում, Ջեն Արտ կինոփառատոնի շրջանակներում և միջազգային պրեմիերան եղել է 2009-ի հունիսի 12-ին։

Անձնական կյանք
--------------

Ջեյսոնը նախկինում հանդիպել է «Ռոզվել»ում իր հետ նկարահանվող Քեթրին Հայգլի հետ։ Ճապոնիայում «Անեծք» ֆիլմը նկարահանելու տարիներին հանդիպել է Քեդի Սթիքլենդին, ում հետ ամուսնացել է 2006 թվականի նոյեմբերի 10-ին՝ Կալիֆոռնիայում։ Նրանց առաջին երեխան ծնվել է 2013 թվականի հոկտեմբերին։ 2017 թվականի հուլիսի 8-ին ծնվել են նրանց երկվորյակ աղջիկները` Քերըլայն Մաթիլդա Բերը և Էմելին Վիկտորիա Բերը։

Ֆիլմագրություն
--------------

| Ֆիլմ |
| --- |
| Տարի | Վերնագիր | Բնօրինակ վերնագիր | Դեր |
| 1998 | Փլեզանթվիլ | Pleasantville | Մարկի ընկերը #2 |
| 1999 | Ընտանեկան գաղտնիքներ | Rites of Passage | Քեմփբել Ֆարրադեյ |
| 2001 | Ժամանող լուրեր | The Shipping News | Դեննիս Բագգետ |
| 2004 | Նույնիսկ հետո | Happily Even After | Ջեյք |
| Անեծք | The Grudge | Դան |
| 2005 | Աստծո մարդ | Man Of God | Բեն Քոհեն |
| Կրակել Լիվիենային | Shooting Livien | Ջոն Լիվիեն |
| 2007 | Մարդագայլեր | Skinwalkers | Վարիկ |
| Վիշապների պատերազմ | D-War | Իթան Քենդրիք |
| Դաջվածքներ անողը | The Tattooist | Ջեյք Սոյեր |
| 2008 | Վերջին միջազգային փլեյբոյը | The Last International Playboy | Ջեք Ֆրոստ |
| Անիմաստ | Senseless | Էլիոթ Գաթս |

| Հեռուստատեսություն |
| --- |
| Տարի | Վերնագիր | Բնօրինակ վերնագիր | Դեր | Նշումներ |
| 1994 | Քայլ առ քայլ | Step By Step | Լարրի | Սերիա՝ «Ինչ-որ տարօրինակ բան» և «Ես կլինեմ տանը Սուրբ ծննդյան համար» |
| 1995 | Շերման Օուկս | Sherman Oaks | Թայլեր Բեյքեր | Անհայտ սերիաներ |
| 1996 | Այլմոլորակային ազգ; Միլլենիում | Alien Nation: Millennium | Ռենդի | Հեռուստաֆիլմ |
| Հեծանիվներով ոստիկանները | Pacific Blue | Ջեք | Սերիա՝ «Իսկական հերոսներ» |
| 1997 | ՋԱԳ | JAG | Դենվերս | Սերիա՝ «Ուրվականներ» |
| Պրոֆիլը | Profiler | Մատուցող | Սերիա՝ «Ճգնաժամ» |
| Կռեկեր | Cracker | Էնդրյու Լենգ | Սերիա՝«Lemmings Will Fly» |
| Վամպիրներ ջախջախող Բուֆֆին | Buffy the Vampire Slayer | Բիլլի Ֆորդհեմ | Սերիա՝ «Ստիր ինձ» |
| Յոթերորդ երկնքում | 7th Heaven | Բրայան Հիզ | Սերիա՝ «Ռիսկ թե ճշմարտություն» |
| 1998 | Նշում | Push | Դեմփսի Իսթոն | 8 սերիա |
| 1998—1999 | Դաուսոնի առուն | Dawson’s Creek | Քրիս Վուլֆ | 6 սերիա |
| 1999—2002 | Ռոզվել | Roswell | Մաքս Էվանս | 61 սերիա |
| 2006 | Ուղին | The Way | Մայքլ Ուորդեն | Հեռուստատեսային փորձնական սերիա |
| 2007 | Քո ընկերը | Company Man | Փոլ Ֆիշեր | Հեռուստատեսային փորձնական սերիա |
| 2010 | Մատադոռներ | Matadors | Գաբրիել Լոդարի | Հեռուստատեսային փորձնական սերիա |
|

Մրցանակներ և անվանակարգեր
-------------------------

  


| Տարի | Մրցանակ | Կատեգորիա | Աշխատանք | Արդյունք |
| --- | --- | --- | --- | --- |
| 2000 | Սատուրն մրցանակ | Best Genre TV Actor | Ռոզվել | Առաջադրված
 |
| 2000 | Teen Choice մրցանակ | Choice TV Actor | Ռոզվել | Առաջադրված
 |
| 2001 | Սատուրն մրցանակ | Best Actor on Television | Ռոզվել | Առաջադրված
 |
| 2001 | Teen Choice մրցանակ | Choice TV Actor | Ռոզվել | Առաջադրված
 |
| 2002 | Young Hollywood մրցանակ | Standout Performance by a Young Actor – Male | style="background: #99FF99; color: black; vertical-align: middle; text-align: center; "class="yes table-yes2"|Հաղթանակ |

Ծանոթագրություններ
------------------

1. 1 2  Internet Movie Database — 1990.
2. ↑  Happily, Even After Արխիվացված 2006-06-29 Wayback Machine
3. ↑  Jason Behr signs on to THE TATTOOIST Արխիվացված 2006-08-30 Wayback Machine
4. ↑  The Tattooist(անգլ.) ֆիլմը Internet Movie Database կայքում
5. ↑  Katherine Heigl Biography : People.com
6. ↑  Grudge Stars Behr, Strickland Marry - Weddings, Jason Behr : People.com Արխիվացված 2016-03-03 Wayback Machine
7. ↑  «Jason Behr and KaDee Strickland Welcome Son Atticus and in 2017 twin girls– Moms & Babies – Celebrity Babies and Kids - Moms & Babies - People.com». Արխիվացված է օրիգինալից 2017 թ․ սեպտեմբերի 27-ին. Վերցված է 2019 թ․ օգոստոսի 5-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեյսոն Բեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4671802 · BNF: 15036047k · CONOR: 108842595 · ISNI: 0000000117806623 · LCCN: no00005109 · NKC: pna2006338095 · NTA: 317742930 · NUKAT: n2010120372 · SUDOC: 157134962 · VIAF: 119929470 · WorldCat VIAF: 119929470 |

 |

 |